[{"text_idx": "#000005", "text": "Mae\u2019r cwis \u2018Dim Clem\u2019 yn brosiect newydd sydd wedi\u2019i ddatblygu gan Menter Bro Dinefwr sy\u2019n bwriadu dod a\u0302 disgyblion blwyddyn chwech ysgolion cynradd Dyffryn Aman a Dyffryn Tywi ynghyd mewn rownd derfynol arbennig fydd yn cael ei chynnal ym mis Mawrth."}, {"text_idx": "#000006", "text": "Mae 18 ysgol gynradd yn cymryd rhan yn y cwis \u2013 gydag wyth cwis yn cael eu cynnal yn y rownd gyntaf cyn Nadolig. Bydd rownd y chwarteri a\u2019r rownd gynderfynol yn cael eu cynnal yn ystod mis Ionawr a Chwefror."}, {"text_idx": "#000008", "text": "Mewn rownd agos iawn, coronwyd Ysgol Cwrt Henri\u2019n fuddugol a byddant yn awr yn cystadlu yn rownd y chwarteri ac rydym yn dymuno\u2019r gorau i Ysgol Gynradd Talyllychau ac yn diolch iddynt am gymryd rhan."}, {"text_idx": "#000010", "text": "\u201cRydym wrth ein bodd bod cynifer o ysgolion wedi cytuno i gymryd rhan yn y cwisiau. Mae\u2019r cwisiau yn creu cyfleoedd i ysgolion cynradd ledled Dyffryn Aman a Dyffryn Tywi i gryfhau cysylltiadau lleol a rhoi hwb i\u2019r defnydd o\u2019r Gymraeg ymysg eu disgyblion."}, {"text_idx": "#000011", "text": "Wrth fynd ati i greu\u2019r cwisiau ar gyfer disgyblion ym mlwyddyn 6 rydym yn gobeithio y bydd y prosiect yn eu helpu i greu ffrindiau newydd mewn ysgolion eraill cyn mynd i\u2019r ysgolion uwchradd, flwyddyn nesaf."}]